**Yhteyshenkilö:  
Media** Annika Papenbrock  
Technical Publicity Ltd, for Honeywell Industrial Safety [APapenbrock@technical-group.com](mailto:APapenbrock@technical-group.com)

**HONEYWELL LANSERAA UUDEN VERKKOPOHJAISEN KAASUNILMAISIMEN, JOKA TARJOAA TURVALLISUUTTA TEOLLISUUSTOIMINTOIHIN SEKÄ HELPON KÄYTTÖÖNOTON, HUOLLON JA RAPORTOINNIN**

*Uusi Sensepoint XRL -ilmaisin on sertifioitu räjähdysvaarallisille sovelluksille ja sen asennus, kalibrointi, huolto sekä raportointi suoritetaan nopeasti ja yksinkertaisesti älypuhelimella*

POOLE, Englanti, 27.04.2018 — Honeywell **(NYSE: HON)** julkisti uuden verkkopohjaisen kaasunilmaisimen, joka on suunniteltu turvaamaan teollisuuden toimintoja ja tekemään käyttöönoton, huollon ja vaatimustenmukaisuuden edellyttämän raportoinnin nopeammaksi ja helpommaksi Bluetooth®-yhteyttä hyödyntämällä.

Uusi kiinteä Sensepoint XRL -kaasunilmaisin valvoo määritettyjä teollisuustoiminnan haitallisia kaasuja, kuten hiilimonoksidia tai metaania. Toisin kuin muissa kaasunilmaisimissa, Sensepoint XRL:ssä on Bluetooth-ominaisuudet, joten se voidaan ottaa käyttöön ja huoltaa etäyhteydellä älypuhelinsovellusta käyttäen.

“Kiinteän kaasunilmaisimen käyttöönotto, huolto ja vaatimustenmukainen raportointi on yleensä aikaa vievää ja edellyttää tikapuiden tai hissien käyttöä, paljon henkilökuntaa ja jopa väliaikaisia laitteistojen tai tuotannon käyttökatkoksia,” kertoi kaasunilmaisinryhmän tuotepäällikkö Duncan Gooch Honeywell Industrial Safetystä, joka on johtava teollisuuden turvallisuustuotteiden toimittaja aina kaasunilmaisimista henkilösuojaimiin. “Uusien Bluetooth-ominaisuuksien ansiosta yksi ainoa työntekijä voi suorittaa useita tehtäviä nopeasti – käyttöönotosta huoltoon ja raportointiin – vaarallisilla alueilla pysymällä kuitenkin turvassa maan tasalla.”

Kun laite yhdistetään Honeywelliltä saatavissa olevaan, sisäisesti turvalliseen älypuhelimeen, yksittäinen työntekijä voi suorittaa monet tavalliset huoltotoimet, kuten määrittämisen, käyttöönoton ja kalibroinnin langattomasti jopa 10 metrin etäisyydeltä. Sensepoint XRL:n ja sovelluksen avulla voi myös luoda turvallisuus- ja ympäristövaatimusten mukaiset järjestelmäraportit nopeasti.

Sensepoint XRL on sertifioitu räjähdysvaarallisille sovelluksille ja sitä voi hyödyntää jätevesien käsittelyssä, yleishyödyllisten palveluiden sekä energian tuotannossa, laboratorioissa ja loppuvaiheen öljyn sekä kaasun käsittelyssä, kuten myös sovelluksissa aina laboratorioista kattilahuoneisiin ja huoltoasemista varastoihin.

Ilmaisin seuraa yhden valitun kaasun haitallisia pitoisuuksia. Valittavissa on 23 myrkyllistä ja palavaa kaasua mukaan lukien metaani, hiilimonoksidi ja rikkivety. Sen kotelointiluokka on IP 66 ja sen metallikotelo kestää kovaa käyttöä, kuten vesipesuja letkulla.

Sensepoint XRL kuuluu Honeywellin toukokuussa julkaistuun verkkopohjaisten kaasunilmaisinten valikoimaan, joka sisältää myös kaupallisiin ja kevyen teollisuuden sovelluksiin tarkoitetun [Sensepoint XCL:n](http://www.honeywellanalytics.com/en/products/Sensepoint-XCL). Honeywellin kaasunilmaisimet ovat osa yrityksen laajaa teollisuuden turvallisuustuotteiden ja -ratkaisujen valikoimaa, johon kuuluu työntekijöitä päästä varpaisiin suojaavia välineitä aina kypäristä saappaisiin, kuulonsuojaukseen, turvavaljaisiin, hengityssuojaimiin, sähköturvallisuustuotteisiin, pelastustyöntekijöiden suojavaatetukseen sekä suojalaseihin, suojakäsineisiin ja suojajalkineisiin.

Lisätietoja Honeywell Industrial Safety -yhtiöstä, sen tuotteista ja palveluista on osoitteessa [www.honeywellsafety.com](http://www.honeywellsafety.com/).

Honeywell ([www.honeywell.com](http://www.honeywell.com/)) on Fortune 100 -yritys, joka toimittaa maailmanlaajuisesti erikoisratkaisuja, kuten ilmailu- ja autoalan tuotteita ja palveluja, rakennusten, kotien ja teollisuuden valvontateknologioita sekä suorituskykyisiä materiaaleja.  Teknologiamme auttavat lentokoneita, autoja, koteja ja rakennuksia, tuotantolaitoksia, toimitusketjuja ja työntekijöitä olemaan entistä paremmin yhteydessä toisiinsa tehden maailmasta fiksumman, turvallisemman ja kestävämmän kehityksen mukaisen.  Lisätietoja Honeywellista ja yhtiön tuotteista on osoitteessa [www.honeywell.com/newsroom](http://www.honeywell.com/newsroom).

Honeywell Safety and Productivity Solutions (SPS) tarjoaa tuotteita, ohjelmistoja ja yhdistettyjä ratkaisuja, jotka parantavat tuottavuutta, työpaikan turvallisuutta ja asiakkaiden suorituskykyä kaikkialla maailmassa. Pidämme tämän lupauksen toimittamalla alan johtavia mobiililaitteita, ohjelmistoja, pilviteknologioita ja automaattisia ratkaisuja sekä markkinoiden laajimman valikoiman henkilökohtaisia suojavarusteita, kaasumittausteknologioita sekä asiakkaiden tarpeisiin suunniteltuja antureita, kytkimiä ja ohjaimia. Valmistamme ja myymme myös monenlaisia työjalkineita, leikkiin ja ulkoiluun liittyviä varusteita mukaan lukien XtraTufTM- ja Muck BootTM-merkin jalkineet.

**Lukijoiden kyselyt:  
Honeywell Safety Products  Nordic AB**Strandbadsvägen 15,  
SE-252 29 Helsingborg  
+46 (0) 42 881 00  
[info-nordic.hsp@honeywell.com](mailto:info-nordic.hsp@honeywell.com)